ระเบียบคณะกรรมการอัยการว่าด้วยหลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิและการห้ามหาเสียงในการเลือกประธานก.อ. และกรรมการอัยการผู้ทรงคุณวุฒิพ.ศ. ๒๕๖๑ โดยที่เป็นการสมควรปรับปรุงประกาศคณะกรรมการอัยการเรื่อง วิธีการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓) พ.ศ. ๒๕๕๔ เพื่อให้สอดคล้องกับพระราชบัญญัติระเบียบข้าราชการฝ่ายอัยการ(ฉบับที่ ๓) พ.ศ. ๒๕๖๑ ซึ่งได้กำหนดให้มีการเลือกประธาน ก.อ. และกรรมการอัยการผู้ทรงคุณวุฒิและห้ามผู้ใดกระทำการอันมีลักษณะเป็นการหาเสียงเพื่อให้ข้าราชการอัยการลงคะแนนหรืองดเว้นการลงคะแนนในการเลือกประธานก.อ. และกรรมการอัยการผู้ทรงคุณวุฒิไว้ด้วยอาศัยอำนาจตามความในมาตรา ๒๑ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓)พ.ศ. ๒๕๖๑ คณะกรรมการอัยการ จึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการว่าด้วยหลักเกณฑ์และวิธีการเลือกประธาน ก.อ. และกรรมการอัยการผู้ทรงคุณวุฒิและการห้ามหาเสียงในการเลือกประธาน ก.อ. และกรรมการอัยการผู้ทรงคุณวุฒิ พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการอัยการเรื่อง วิธีการเลือกกรรมการอัยการผู้ทรงคุณวุฒิ ตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓) พ.ศ. ๒๕๕๔ข้อ ๔ ในระเบียบนี้คณะกรรมการรับสมัครหรือทาบทามบุคคล หมายความว่า คณะกรรมการรับสมัครหรือทาบทามบุคคลที่สมควรได้รับเลือกเป็นประธานก.อ. และกรรมการอัยการผู้ทรงคุณวุฒิตามมาตรา ๑๘ (๕) แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่๓) พ.ศ. ๒๕๖๑ผู้มีสิทธิเลือก หมายความว่า ข้าราชการอัยการเว้นแต่ผู้ดำรงตำแหน่งอัยการผู้ช่วยบัตรลงคะแนน หมายความว่า บัตรลงคะแนนเลือกประธาน ก.อ. และบัตรลงคะแนนเลือกกรรมการอัยการผู้ทรงคุณวุฒิสกอ.หมายความว่า สำนักงานคณะกรรมการอัยการข้อ ๕ คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๖ ให้อัยการสูงสุดรักษาการตามระเบียบนี้ให้อัยการสูงสุดมีอำนาจแต่งตั้งคณะทำงานเพื่อช่วยดำเนินการตามระเบียบนี้ได้บรรดาระเบียบ ข้อบังคับ ประกาศ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนหมวด๑หลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิ ข้อ ๗ ให้อัยการสูงสุดดำเนินการให้มีการเลือกประธานก.อ. และกรรมการอัยการผู้ทรงคุณวุฒิ กรณีดังต่อไปนี้(๑) กรณีครบกำหนดวาระ ภายในหกสิบวันก่อนวันครบกำหนดวาระการดำรงตำแหน่งประธาน ก.อ.หรือกรรมการอัยการผู้ทรงคุณวุฒิ(๒) กรณีตำแหน่งว่างลงก่อนครบกำหนดวาระ ภายในหกสิบวันนับแต่วันที่มีเหตุต้องเลือกดังนี้(ก)วันที่คณะกรรมการอัยการมีมติเห็นชอบให้กลับเข้ารับราชการเป็นข้าราชการอัยการซึ่งทำให้ตำแหน่งประธานก.อ. หรือตำแหน่งกรรมการอัยการผู้ทรงคุณวุฒิตามมาตรา ๑๘ (๔) (ข) ว่างลงตามมาตรา ๒๕(๕)(ข)วันที่คณะกรรมการอัยการมีมติแต่งตั้งให้ดำรงตำแหน่งอัยการอาวุโส หรือวันที่พ้นจากตำแหน่งข้าราชการอัยการหรือวันที่เป็นกรรมการอัยการโดยตำแหน่ง ซึ่งทำให้ตำแหน่งกรรมการอัยการผู้ทรงคุณวุฒิตามมาตรา๑๘ (๔) (ก) ว่างลงตามมาตรา ๒๕ (๔)(ค)วันที่ประธาน ก.อ. และกรรมการอัยการผู้ทรงคุณวุฒิ ว่างลงก่อนครบกำหนดวาระ กรณีอื่นที่มิใช่กรณีตาม(ก) หรือ (ข)อัยการสูงสุดอาจมีคำสั่งให้สกอ. เตรียมความพร้อมสาหรับดำเนินการให้มีการเลือกประธาน ก.อ. และกรรมการอัยการผู้ทรงคุณวุฒิก่อนกำหนดระยะเวลาตาม (๑) ก็ได้กรณีตาม(๒) หากวาระการอยู่ในตำแหน่งที่ว่างลงนั้นเหลือไม่ถึงเก้าสิบวันจะไม่สั่งให้ดำเนินการเลือกแทนตำแหน่งที่ว่างลงก่อนครบกำหนดวาระก็ได้ข้อ ๘ ให้อัยการสูงสุดแต่งตั้งคณะกรรมการรับสมัครหรือทาบทามบุคคลประกอบด้วยรองอัยการสูงสุดและผู้ตรวจการอัยการซึ่งมิได้เป็นกรรมการอัยการ จำนวนไม่น้อยกว่าห้าคน เป็นกรรมการ โดยให้ผู้มีลำดับอาวุโสสูงสุดเป็นประธานและให้อธิบดีอัยการ สกอ. เป็นเลขานุการ รองอธิบดีอัยการ สกอ. เป็นผู้ช่วยเลขานุการดำเนินการดังนี้ เพื่อเสนอคณะกรรมการอัยการพิจารณา(๑)รับสมัครหรือทาบทามบุคคลที่สมควรได้รับเลือกเป็นประธาน ก.อ. ไม่น้อยกว่าห้ารายชื่อ(๒)รับสมัครหรือทาบทามบุคคลที่สมควรได้รับเลือกเป็นกรรมการอัยการผู้ทรงคุณวุฒิตามมาตรา๑๘ (๕) ไม่น้อยกว่าสามเท่าของจำนวนกรรมการอัยการผู้ทรงคุณวุฒิดังกล่าว(๓)ตรวจสอบประวัติคุณสมบัติและลักษณะต้องห้ามของบุคคลตาม (๑) และ (๒)(๔)จัดทำบัญชีรายชื่อของบุคคลตาม (๑) และ (๒) ทั้งหมดโดยจัดเรียงลำดับตามตัวอักษร(๕)ดำเนินการตามข้อ ๒๕การทาบทามบุคคลตามวรรคหนึ่ง(๑) และ (๒) ประธาน ก.อ. รองประธาน ก.อ. กรรมการอัยการ และคณะกรรมการรับสมัครหรือทาบทามบุคคลมีอิสระในการเสนอชื่อบุคคลที่เห็นสมควรที่จะได้รับเลือกเป็นประธาน ก.อ. หรือกรรมการอัยการผู้ทรงคุณวุฒิได้ โดยให้เสนอชื่อภายในกำหนดระยะเวลาดำเนินการรับสมัครหรือทาบทามบุคคลตามประกาศสำนักงานอัยการสูงสุด ทั้งนี้ ให้แจ้งเลขานุการคณะกรรมการรับสมัครหรือทาบทามบุคคลดำเนินการตามข้อนี้ เพื่อเสนอคณะกรรมการอัยการพิจารณาผู้สมัครหรือบุคคลที่รับการทาบทามที่ประสงค์จะได้รับเลือกเป็นประธานก.อ. หรือกรรมการอัยการผู้ทรงคุณวุฒิ ต้องมีคุณสมบัติและไม่มีลักษณะต้องห้ามตามที่กฎหมายกำหนดในวันสมัครการดำเนินการวิธีการรับสมัครหรือทาบทาม ให้เป็นไปตามที่สำนักงานอัยการสูงสุดประกาศกำหนดข้อ ๙ ให้คณะกรรมการอัยการจัดทำบัญชีรายชื่อบุคคลที่เห็นสมควรได้รับเลือกเป็นประธานก.อ. ตามมาตรา ๒๐ วรรคหนึ่ง และบัญชีรายชื่อบุคคลที่เห็นสมควรได้รับเลือกเป็นกรรมการอัยการผู้ทรงคุณวุฒิตามมาตรา ๒๐ วรรคสอง หรืออย่างใดอย่างหนึ่ง แล้วแต่กรณี โดยให้จัดเรียงลำดับตามตัวอักษรข้อ ๑๐ เพื่อประโยชน์ในการเลือกกรรมการอัยการผู้ทรงคุณวุฒิตามมาตรา๑๘ (๔) (ก) และ (ข) ให้ สกอ. จัดทำบัญชีรายชื่อบุคคลผู้มีสิทธิรับเลือกเป็นกรรมการอัยการผู้ทรงคุณวุฒิตามมาตรา ๑๘ (๔) (ก) จากข้าราชการอัยการชั้น ๕ ขึ้นไป ซึ่งมิได้เป็นกรรมการอัยการโดยตำแหน่งและกรรมการอัยการผู้ทรงคุณวุฒิ ตามมาตรา ๑๘ (๔) (ข) จากผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว ตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓) พ.ศ. ๒๕๖๑ เพื่อให้ผู้มีสิทธิเลือกเป็นผู้เลือกข้อ ๑๑ ให้ สกอ. ส่งบัญชีรายชื่อบุคคลตามข้อ๙ และข้อ ๑๐ แล้วแต่กรณี ไปยังผู้มีสิทธิเลือก พร้อมด้วยบัตรลงคะแนนโดยกำหนดวันสุดท้ายที่จะส่งบัตรลงคะแนนให้ถึง สกอ. ไว้ด้วยในการเลือกแทนตำแหน่งที่ว่างลงก่อนครบกำหนดวาระให้ สกอ. แจ้งตำแหน่ง ประเภทและจำนวนตำแหน่งที่ว่างด้วยบัตรลงคะแนนให้เป็นไปตามแบบท้ายระเบียบนี้ บัตรลงคะแนนทุกบัตรต้องมีลายมือชื่อของกรรมการควบคุมการส่งบัตรจำนวนสามคนกำกับเป็นหลักฐานการส่งบัญชีรายชื่อพร้อมด้วยบัตรลงคะแนนตามวรรคหนึ่งให้ส่งทางไปรษณีย์ลงทะเบียนไปยังผู้มีสิทธิเลือกก่อนถึงกำหนดวันสุดท้ายที่จะส่งบัตรลงคะแนนไม่น้อยกว่าสิบห้าวันข้อ ๑๒ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการควบคุมการส่งบัตรลงคะแนนทำหน้าที่ตรวจสอบบัตรลงคะแนนให้ถูกต้องตามที่กำหนดในข้อ ๑๑ ก่อนที่จะจัดส่งไปยังผู้มีสิทธิเลือกข้อ ๑๓ การเลือกประธาน ก.อ. และกรรมการอัยการผู้ทรงคุณวุฒิให้ข้าราชการอัยการผู้มีสิทธิเลือกออกเสียงลงคะแนนโดยวิธีลับโดยให้กรอกเฉพาะรายชื่อผู้ซึ่งตนเลือกด้วยลายมือของตนเองลงในบัตรลงคะแนนด้วยตัวบรรจงทั้งนี้ ห้ามลงลายมือชื่อและตำแหน่งของตนแล้วใส่ซองปิดผนึกส่งไปยัง สกอ. ถ้าจะส่งทางไปรษณีย์ให้ส่งโดยลงทะเบียน ให้ถึง สกอ.ภายในวันที่กำหนดตามข้อ ๑๑ วรรคหนึ่งข้อ ๑๔ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการเก็บรักษาบัตรลงคะแนนให้คณะกรรมการตามวรรคหนึ่งเก็บรักษาบัตรลงคะแนนไว้ในหีบโดยปิดหีบใส่กุญแจและให้กรรมการแต่ละคนเก็บรักษาลูกกุญแจหีบบัตรลงคะแนนไว้คนละหนึ่งดอกเมื่อถึงวันนับคะแนนให้เปิดหีบเก็บรักษาบัตรลงคะแนนต่อหน้าคณะกรรมการตรวจนับคะแนนพร้อมส่งมอบบัตรลงคะแนนให้แก่คณะกรรมการตรวจนับคะแนนเพื่อดำเนินการต่อไปข้อ ๑๕ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการตรวจนับคะแนนการเลือกประธานก.อ. และกรรมการอัยการผู้ทรงคุณวุฒิ เปิดซองบรรจุบัตรลงคะแนนทำการตรวจบัตรลงคะแนนและนับคะแนนโดยเปิดเผย แล้วรายงานผลไปยังอัยการสูงสุดในการตรวจนับคะแนนต้องมีกรรมการอยู่พร้อมกันไม่น้อยกว่าสามคนเมื่อดำเนินการตรวจนับคะแนนเสร็จสิ้นแล้ว ให้ส่งมอบบัตรลงคะแนนแก่คณะกรรมการเก็บรักษาบัตรลงคะแนนเพื่อดำเนินการตามข้อ ๒๒ ต่อไปข้อ ๑๖ บัตรลงคะแนนต่อไปนี้ ให้ถือเป็นบัตรเสียและไม่ให้นับคะแนน(๑) บัตรที่มิใช่บัตรที่ สกอ. ส่งไป หรือไม่มีลายมือชื่อของกรรมการควบคุมการส่งบัตรจำนวนสามคนกำกับเป็นหลักฐาน(๒)บัตรที่ระบุชื่อผู้รับเลือกประธาน ก.อ. เกินหนึ่งชื่อ หรือระบุชื่อบุคคลอื่นเป็นประธานก.อ.นอกเหนือจากบัญชีรายชื่อที่คณะกรรมการอัยการกำหนด(๓)บัตรที่ผู้มีสิทธิเลือกมิได้กรอกรายชื่อผู้ซึ่งตนเลือกด้วยลายมือของตนเอง(๔)บัตรที่ผู้มีสิทธิเลือกลงลายมือชื่อ หรือตำแหน่งในบัตร(๕)บัตรที่ส่งถึง สกอ. พ้นกำหนดวันที่ สกอ. กำหนดตามข้อ ๑๑ วรรคหนึ่งข้อ ๑๗ บัตรลงคะแนนที่มีลักษณะดังต่อไปนี้(๑)ส่วนที่เลอะเลือน หรือเขียนชื่อผู้ซึ่งตนเลือกไม่ถูกต้อง จนไม่สามารถทราบเจตนาอันแท้จริงของผู้เลือกได้ให้ถือเป็นบัตรเสียเฉพาะส่วน(๒) ส่วนที่ระบุชื่อกรรมการอัยการผู้ทรงคุณวุฒิตามมาตรา๑๘ (๔) (ก) (ข) หรือ (๕) เกินจำนวนตำแหน่งกรรมการอัยการผู้ทรงคุณวุฒิตามมาตรา๑๘ (๔) (ก) (ข) หรือ (๕)หรือ เกินจำนวนตำแหน่งที่ว่างลงในกรณีการเลือกแทนตำแหน่งที่ว่างลงก่อนครบกำหนดวาระให้ถือเป็นบัตรเสียเฉพาะส่วนตามมาตรา ๑๘ (๔) (ก) หรือ (ข) หรือ (๕) แล้วแต่กรณี สาหรับประเภทนั้น ๆ(๓) ส่วนที่เลือกกรรมการอัยการผู้ทรงคุณวุฒิตามมาตรา ๑๘(๔) (ก) (ข) ที่ระบุชื่อบุคคลอื่นที่มิได้มีคุณสมบัติตามมาตรา๑๘ (๔) (ก) (ข) แต่ไม่เกินจำนวนที่ต้องเลือก ให้ถือเป็นบัตรเสียเฉพาะส่วนของรายชื่อบุคคลอื่นดังกล่าวนั้น(๔) ส่วนที่เลือกกรรมการอัยการผู้ทรงคุณวุฒิตามมาตรา ๑๘(๕) ที่ระบุชื่อบุคคลอื่นนอกเหนือจากบัญชีรายชื่อที่คณะกรรมการอัยการกำหนดแต่ไม่เกินจำนวนที่ต้องเลือก ให้ถือเป็นบัตรเสียเฉพาะส่วนของรายชื่อบุคคลอื่นที่อยู่นอกเหนือบัญชีรายชื่อดังกล่าว(๕) ส่วนที่กรอกชื่อผู้รับเลือกที่เป็นกรรมการอัยการผู้ทรงคุณวุฒิตามมาตรา๑๘ (๔) (ก) ในช่องสำหรับกรอกชื่อผู้รับเลือกที่เป็นกรรมการอัยการผู้ทรงคุณวุฒิตามมาตรา๑๘ (๔) (ข) หรือในช่องสำหรับกรอกชื่อผู้รับเลือกที่เป็นกรรมการอัยการผู้ทรงคุณวุฒิตามมาตรา๑๘ (๕) หรือสลับกัน ให้ถือว่าบัตรนั้นเสียเฉพาะส่วนของรายชื่อบุคคลที่กรอกสลับกันนั้นการที่จะถือว่าบุคคลผู้รับเลือกผู้ใดเป็นข้าราชการอัยการชั้น๕ ขึ้นไป หรือเป็นผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการตามวรรคหนึ่ง ให้ถือตามความเป็นจริงในวันตรวจนับคะแนนข้อ ๑๘ ในการเลือกประธานก.อ. ตามวาระหรือก่อนครบกำหนดวาระ ให้ผู้ที่ได้คะแนนสูงสุดเป็นผู้ได้รับเลือกเป็นประธานก.อ.ข้อ ๑๙ ในการเลือกกรรมการอัยการผู้ทรงคุณวุฒิตามวาระให้ผู้ที่ได้คะแนนสูงกว่าผู้อื่นเป็นผู้ได้รับเลือก ดังนี้(๑) กรรมการอัยการผู้ทรงคุณวุฒิตามมาตรา๑๘ (๔) (ก) ที่ได้คะแนนสูงกว่าผู้อื่น จำนวนสี่คน(๒) กรรมการอัยการผู้ทรงคุณวุฒิตามมาตรา๑๘ (๔) (ข) ที่ได้คะแนนสูงกว่าผู้อื่น จำนวนสองคน(๓) กรรมการอัยการผู้ทรงคุณวุฒิตามมาตรา๑๘ (๕) ที่ได้คะแนนสูงกว่าผู้อื่น จำนวนสองคนให้นำความในวรรคหนึ่ง มาใช้กับการเลือกแทนตำแหน่งกรรมการอัยการผู้ทรงคุณวุฒิที่ว่างลงก่อนครบกาหนดวาระโดยอนุโลมข้อ ๒๐ ในการเลือกประธานก.อ. ตามข้อ ๑๘ หรือการเลือกกรรมการอัยการผู้ทรงคุณวุฒิตามข้อ๑๙ ถ้าในประเภทใดมีผู้ได้คะแนนเท่ากันอยู่ในเกณฑ์ที่ได้รับเลือกเกินจำนวนที่กำหนดดังกล่าว ให้จับสลากระหว่างผู้ที่ได้คะแนนเท่ากันอันทำให้มีจำนวนเกินไปนั้นว่าผู้ใดจะได้รับเลือก โดยให้อัยการสูงสุดเป็นผู้จับสลากต่อหน้ากรรมการตรวจนับคะแนนไม่น้อยกว่าสามคนข้อ ๒๑ ให้อัยการสูงสุดประกาศรายชื่อผู้ได้รับเลือกเป็นประธานก.อ. ตามข้อ ๑๘ และให้นำความกราบบังคมทูลเพื่อทรงพระกรุณาโปรดเกล้าฯ แต่งตั้งเมื่ออัยการสูงสุดประกาศรายชื่อผู้ได้รับเลือกเป็นกรรมการอัยการผู้ทรงคุณวุฒิตามข้อ๑๙ แล้วให้ประกาศรายชื่อผู้ได้รับเลือกในราชกิจจานุเบกษาข้อ ๒๒ ให้คณะกรรมการเก็บรักษาบัตรลงคะแนนเก็บรักษาบัตรลงคะแนนไว้ไม่น้อยกว่าหนึ่งปีนับแต่วันที่อัยการสูงสุดลงนามในประกาศรายชื่อผู้ได้รับเลือกเป็นประธานก.อ. หรือกรรมการอัยการผู้ทรงคุณวุฒิ แล้วแต่กรณีให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการทำลายบัตรลงคะแนนเพื่อดำเนินการทำลายบัตรลงคะแนน เมื่อพ้นกำหนดระยะเวลาตามวรรคหนึ่งหมวด ๒หลักเกณฑ์การห้ามหาเสียงในการเลือกประธานก.อ. และกรรมการอัยการผู้ทรงคุณวุฒิ ข้อ ๒๓ ห้ามมิให้ผู้ใดกระทำการใดๆ อันมีลักษณะเป็นการหาเสียง หรือการกระทำใด ๆ อันมีลักษณะเป็นการจูงใจไม่ว่าโดยตรงหรือโดยอ้อม ให้ผู้ใดลงคะแนนหรืองดเว้นลงคะแนนแก่ตนเองหรือบุคคลอื่นเพื่อเป็นประธาน ก.อ. และกรรมการอัยการผู้ทรงคุณวุฒิเช่น(๑)กระทำการใด ๆ โดยระบุขอให้เลือกตนเองหรือผู้อื่น(๒) จัดทำ ให้ เสนอให้ หรือสัญญาว่าจะให้ประโยชน์ใด ๆ ไม่ว่าจะโดยตรงหรือโดยอ้อมแก่ข้าราชการอัยการเพื่อการหาเสียง(๓) โฆษณาเพื่อการหาเสียงไม่ว่าจะโดยตรงหรือโดยอ้อม เช่น บอกกล่าวแจกแผ่นพับแผ่นปลิวเสนอตัว ใช้โทรศัพท์ หรือส่งข้อความ สัญลักษณ์หรือรูปภาพ ผ่านสื่ออิเล็กทรอนิกส์ หรือสื่ออื่น ๆ ในทำนองเดียวกัน(๔)เลี้ยงหรือรับจะจัดเลี้ยงผู้ใดเพื่อการหาเสียง(๕)อาศัยตำแหน่งหน้าที่โดยเจตนาสร้างความนิยมเพื่อให้ได้มาซึ่งคะแนนเสียง(๖)รู้หรือควรรู้ว่ามีบุคคลใดช่วยในการหาเสียงให้แก่ตนแต่เพิกเฉยไม่ห้ามปราม(๗)ปรากฏตัวตามงานราชการต่าง ๆ โดยไม่มีอำนาจและหน้าที่เพื่อการหาเสียง(๘)หลอกลวง ใส่ร้าย หรือจูงใจให้ไม่เลือก หรือทำให้เข้าใจผิดในความนิยมของผู้สมัครรับเลือกทั้งนี้ไม่รวมถึงการแนะนำตัว เผยแพร่ประวัติการทำงาน ผลงาน และวิสัยทัศน์ตามข้อ ๒๔ข้อ ๒๔ ให้ สกอ.เป็นหน่วยงานที่รับผิดชอบในการดำเนินการแนะนำตัว เผยแพร่ประวัติการทำงาน ผลงาน และวิสัยทัศน์เกี่ยวกับการปฏิบัติงานในหน้าที่ของผู้สมัครรับเลือกตามข้อ๘ และผู้มีสิทธิรับเลือกตามข้อ ๑๐ ที่มีความประสงค์ให้เผยแพร่ข้อมูลแก่ผู้มีสิทธิเลือกอย่างเสมอภาครวดเร็วและเป็นธรรมการแนะนำตัว เผยแพร่ประวัติการทำงาน ผลงาน และวิสัยทัศน์เกี่ยวกับการปฏิบัติงานในหน้าที่ตามวรรคหนึ่ง ให้เป็นไปตามที่สำนักงานอัยการสูงสุดประกาศกำหนดข้อ ๒๕ กรณีที่การแสดงวิสัยทัศน์มีข้อความอันมีลักษณะเป็นการหาเสียงฝ่าฝืนข้อ๒๓ ให้คณะกรรมการรับสมัครหรือทาบทามบุคคลพิจารณาแจ้งให้ผู้สมัครรับเลือกทำการแก้ไขข้อความดังกล่าวเพื่อส่งให้ สกอ. ดำเนินการตามข้อ ๒๔ ต่อไปหากผู้สมัครไม่ยินยอมแก้ไข หรือแก้ไขแล้วยังมีข้อความอันมีลักษณะเป็นการหาเสียงฝ่าฝืนข้อ ๒๓ ให้คณะกรรมการตามวรรคหนึ่งแจ้งให้ สกอ. งดการเผยแพร่วิสัยทัศน์และแจ้งให้ผู้สมัครทราบด้วยให้นำความในวรรคหนึ่งและวรรคสองมาใช้กับผู้มีสิทธิรับเลือกเป็นกรรมการอัยการผู้ทรงคุณวุฒิตามมาตรา ๑๘ (๔) (ก) (ข) ที่มีความประสงค์จะขอให้มีการแสดงวิสัยทัศน์ด้วยโดยอนุโลมข้อ ๒๖ กรณีเป็นที่สงสัยโดยมีผู้ร้องเรียนว่ามีผู้ฝ่าฝืนหลักเกณฑ์ในหมวดนี้ให้ สกอ. ดำเนินการตรวจสอบข้อเท็จจริงด้วยความรอบคอบและระมัดระวังประกาศ ณ วันที่ ๒๗ ธันวาคม พ.ศ. ๒๕๖๑เข็มชัยชุติวงศ์อัยการสูงสุดปฏิบัติหน้าที่ประธานคณะกรรมการอัยการ[เอกสารแนบท้าย]๑.บัตรลงคะแนนเลือกประธาน ก.อ.๒.บัตรลงคะแนนเลือกกรรมการอัยการผู้ทรงคุณวุฒิ(ดูข้อมูลจากภาพกฎหมาย)พิไลภรณ์/ผู้จัดทำ๓๐พฤษภาคม ๒๕๖๒[๑]ราชกิจจานุเบกษา เล่ม ๑๓๖/ตอนที่ ๓ ก/หน้า ๓/๔ มกราคม ๒๕๖๒